Prokopius Sázavast

Prokopius Sázavast (ladina keeles Procopius Sazavensis, tšehhi keeles Prokop Sázavský; surnud 25. märtsil 1053) oli kanoonik ja erakmunk, keda katoliku kirik austab pühakuna. Prokopius on üks Böömimaa kaitsepühakutest.

 Eluloolist 
Hagiograafilise traditsiooni kohaselt sündis ta 970. aastal Kesk-Böömimaal Chotouňi külas Kouřimi lähedal. Ta õppis ja ordineeriti vaimulikuks Prahas.History. - Sázava

Prokopius oli abielus ja ta oli poeg, ent hiljem astus ta benediktlaste ordusse ning tõmbus millalgi üksindusse, elades erakmungana koopas Sázava jõe kaldal. Sinna tekkis tema järgijatest väike erakute kogukond. Böömimaa vürsti Oldřichi toetusel sai kogukonnast aastail 1032–1033 benediktlaste klooster, nüüd tuntud kui Sázava klooster või Püha Prokopiuse klooster ja Prokopius oli selle esimene abt kuni oma surmani.History. - Sázava

 Austamine 
Alates 12. sajandist on teateid Prokopiuse austamisest kohaliku pühakuna ja sellest ajast pärineb tema esimene, lühem pühakuelulugu "Vita minor". 1204. aastal ta kanoniseeriti; selle kohta käivad teated on vastuolulised. Ühe versiooni järgi kanoniseeris Prokopiuse paavst Innocentius III, teise versiooni järgi viidi tema säilmed pidulikult Sázava kiriku altarisse, mis toona võrdus kanoniseerimisega.

Sázava Prokopius oli Böömimaa kuningriigi rahvuspühak. Tema elu ja temaga seotud imed on kirja pandud 13. sajandi teisest poolest pärinevas eluloos "Vita antiqua" ja 14. sajandil kirjutatud eluloos "Vita maior". Tema säilmed viidi Praha kindluse Kõigi Pühakute kirikusse 1588. aastal. Hussiitide sõdades hävis Sázava klooster, kuid see taastati 17. sajandil.History. - Sázava

Prokopiusele on Tšehhis, aga ka Poolas pühitsetud arvukalt kirikuid, sealhulgas Třebíči Püha Prokopiuse basiilika ja Strzelno Püha Prokopiuse kirik.

 Viited 

Kategooria:Katoliku pühakud